บาทเปิด29.17/19คาดแกว่งแคบ
ธนาคารซีไอเอ็มบี ไทย  รายงาน เงินบาทเปิด 29.17/19 คาดแกว่งแคบ มองกรอบ 29.15-29.25 ลุ้นแผนแก้หนี้ไซปรัส
22 มี.ค. 2556

ธนาคารซีไอเอ็มบี ไทย  รายงาน เงินบาทเปิด 29.17/19 คาดแกว่งแคบ มองกรอบ 29.15-29.25 ลุ้นแผนแก้หนี้ไซปรัส
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 29.17/19 บาท/ดอลลาร์ ปรับตัวแข็งค่าจากช่วงเย็นวานนี้ที่ระดับ 29.21/23 บาท/ดอลลาร์ 
"แข็งค่าจากเมื่อวานแค่ 2 สตางค์ เป็นการแกว่งตัวในกรอบแคบๆ จากแรงซื้อ-ขายในตลาด วันนี้มองว่าเงินบาทอาจจะแกว่งตัวในกรอบแคบๆ อาจจะมีได้ทั้งอ่อนค่าและแข็งค่า โดยตลาดเมืองนอกคนยังมองเรื่องไซปรัสกันอยู่ ส่วนเงินเยนที่มีประชุมคณะกรรมการกำหนดนโยบายการเงินวันก่อน ก็ไม่ได้มีบทบาทมากนักเท่าไหร่ ยังไม่การทำอะไรที่แตกต่างจากเดิม" นักบริหารเงินกล่าว  
นักบริหารเงิน ประเมินกรอบการเคลื่อนไหวของเงินบาทในวันนี้ไว้ระหว่าง 29.15-29.25 บาท/ดอลลาร์